stanford-oval/wikipedia huggingface dataset:
น้ำมันพืช
ประวัติ

น้ำมันพืชเป็นส่วนของวัฒนธรรมมนุษย์เป็นพัน ๆ ปีแล้ว
เมล็ดต้นฝิ่น เมล็ดผักกาดก้านขาว เมล็ดแฟลกซ์ ถั่วอัลมอนด์ งา คำฝอย และเมล็ดฝ้ายได้ใช้อย่างช้าก็ตั้งแต่ยุคสัมฤทธิ์ในตะวันออกกลางและเอเชียกลาง
ในปี 1780 นักเคมีชาวเยอรมันคาร์ล วิลเฮ็ล์ม เชเลอได้แสดงว่า ไขมันทำมาจากกลีเซอรอล (glycerol)
ต่อมาอีก 30 ปี นักเคมีชาวฝรั่งเศส Michel Eugène Chevreul จึงได้อนุมานว่า ไขมันเช่นนี้เป็นเอสเทอร์ของกรดไขมันและกลีเซอรอล
ในยุคปัจจุบัน บริษัทพรอคเตอร์ แอนด์ แกมเบิลได้วางขายไขมันพืชเพื่อทำให้แป้งกรอบร่วน (shortening) ในปี 1911
โรงปั่นฝ้ายในสมัยนั้นยินดีให้คนอื่นลากเอาเมล็ดฝ้ายไป
ไขมันที่สกัดจะกลั่นแล้วเติมไฮโดรเจนเป็นบางส่วนเพื่อให้มีสภาพแข็งที่อุณหภูมิห้อง และดังนั้น เลียนสภาพของมันหมูตามธรรมชาติ แล้วบรรจุกระป๋องในแก๊ซไนโตรเจน
เมื่อเทียบกับมันหมูที่วางขาย ไขมันที่มีชื่อการค้า Crisco นี้ราคาถูกกว่า กวนใส่ในอาหารได้ง่ายกว่า และสามารถเก็บไว้ที่อุณหภูมิห้องถึงสองปีโดยไม่เหม็นหืน
ถั่วเหลืองได้กลายเป็นพืชน่าสนใจซึ่งได้ใหม่จากประเทศจีนในคริสต์ทศวรรษ 1930
เป็นถั่วที่มีโปรตีนสูง และน้ำมันหนืดกลาง ๆ ที่ได้ก็มีไขมันไม่อิ่มตัวสูง
แม้เฮนรี ฟอร์ดเองก็ยังได้ตั้งศูนย์วิจัยถั่วเหลือง ได้พัฒนาพลาสติกและผ้าขนสังเคราะห์จากถั่วเหลือง และได้สร้างรถยนต์คันหนึ่งที่ "เกือบทั้งหมด" ทำจากถั่วเหลือง
ไม่เกินกว่าคริสต์ทศวรรษ 1950 และ 1960 น้ำมันถั่วเหลืองก็ได้กลายเป็นน้ำมันพืชที่นิยมที่สุดในสหรัฐ
ในกลางคริสต์ทศวรรษ 1970 นักวิจัยชาวแคนาดาได้พัฒนาผักกาดก้านข้าวสายพันธุ์หนึ่งที่มีกรด erucic acid ต่ำ
แต่เพราะส่วนในชื่อในภาษาอังกฤษคือ "rape" (ข่มขืน) ถือว่าไม่ดีเพื่อใช้วางตลาด จึงได้ตั้งชื่อใหม่เป็น "แคโนลา" (canola) ซึ่งย่อมาจาก "Canada Oil low acid" (น้ำมันแคนาดามีกรดน้อย)
โดยองค์กรอาหารและยาสหรัฐ (FDA) ได้อนุมัติให้ใช้ชื่อใหม่นี้ในปี 1985
และเกษตรกรสหรัฐก็เริ่มปลูกพืชเป็นจำนวนมากในปีเดียวกัน
น้ำมันแคโนลามีไขมันอิ่มตัวน้อยกว่า มีไขมันไม่อิ่มตัวมีพันธะคู่เดี่ยวสูงกว่า และเป็นแหล่งกรดไขมันโอเมกา-3 ดีกว่าน้ำมันที่นิยมอื่น ๆ 
น้ำมันแคโนลาหนืดน้อย (ไม่เหมือนน้ำมันข้าวโพด) และไม่มีรสชาติ (ไม่เหมือนน้ำมันมะกอก) มันจึงสามารถทดแทนน้ำมันถั่วเหลืองได้ เหมือนกับที่น้ำมันถั่วเหลืองได้ทดแทนน้ำมันเมล็ดฝ้ายได้
น้ำมันที่ใช้แล้ว

มีน้ำมันพืชเป็นจำนวนมากที่ใช้แล้วนำกลับไปใช้ใหม่ โดยมากจากเครื่องทอดในอุตสาหกรรมผลิตมันฝรั่ง ผลิตอาหารว่าง และร้านอาหารจานด่วน
น้ำมันสามารถนำกลับไปใช้ใหม่ได้หลายอย่างรวมทั้งเป็นเชื้อเพลิงโดยตรง ในการผลิตไบโอดีเซล ทำสบู่ อาหารสัตว์ ผงซักฟอก และเครื่องสำอาง
มันขายในตลาดโภคภัณฑ์เป็น "yellow grease"
แต่เริ่มตั้งแต่ปี 2002 ประเทศในสหภาพยุโรปเพิ่มขึ้นเรื่อย ๆ ก็ได้ห้ามใช้น้ำมันพืชที่นำกลับมาใช้ใหม่เพื่อใส่อาหารสัตว์
แต่น้ำมันจากอุตสาหกรรมผลิตอาหาร และน้ำมันใหม่ ก็ยังคงใช้ผลิตอาหารสัตว์ได้
อายุคุณภาพสินค้า

เพราะเหม็นหืนได้ง่ายอาศัยกระบวนการออกซิเดชันเมื่อถูกออกซิเจน ความร้อนและแสง แล้วกลายเป็นผลิตผลเพราะออกซิเดชัน เช่น เปอร์ออกไซด์และไฮโดรเปอร์ออกไซด์ น้ำมันที่มีกรดไขมันไม่อิ่มตัวมีพันธะคู่หลายคู่สูง จึงมีอายุคุณภาพสินค้าจำกัด
บรรจุภัณฑ์ของสินค้า

ในประเทศแคนาดา น้ำมันพืช 5 อย่าง คือน้ำมันปาล์ม น้ำมันเนื้อเมล็ดปาล์ม น้ำมันมะพร้าว น้ำมันถั่วลิสง และน้ำมันโกโก้ ต้องขึ้นบรรจุภัณฑ์ของผลิตภัณฑ์อาหารโดยเฉพาะว่าเป็นองค์ประกอบของอาหาร
อนึ่ง น้ำมันในผลิตภัณฑ์อาหารที่ได้แปรรูปหรือเติมไฮโดรเจนต้องระบุว่า "modified" (แปรรูป) หรือ "hydrogenated" (เติมไฮโดรเจน) เมื่อขึ้นรายการว่าเป็นส่วนผสม
ส่วนน้ำมันรูปแบบอื่น ๆ นอกเหนือจากที่กล่าวแล้วสามารถระบุรวม ๆ ได้ว่า ไขมันพืช
ยกเว้นในผลิตภัณฑ์คือ น้ำมันประกอบอาหาร น้ำสลัด และน้ำมันใส่เพิ่มในอาหาร (table oil) ที่ต้องระบุว่าเป็นน้ำมันอะไรโดยเฉพาะ ๆ
ตั้งแต่ปี 2014 ผลิตภัณฑ์อาหารที่ผลิตในสหภาพยุโรปต้องระบุน้ำมันพืชที่ใช้ผลิตโดยเฉพาะตามข้อบังคับใหม่คือ Food Information to Consumers Regulation (ข้อบังคับข้อมูลอาหารให้ผู้บริโภค)
ดูเพิ่ม

คอเลสเตอรอล
กรดไขมัน
น้ำมันหอมระเหย
ลิพิด
แหล่งข้อมูลอื่น

Gupta, Monoj K. (2007). Practical guide for vegetable oil processing. AOCS Press, Urbana, Illinois. ISBN 978-1-893997-90-5.
Jee, Michael, บ.ก. (2002). Oils and Fats Authentication. Blackwell Publishing, Oxford, England. ISBN 1-84127-330-9.
Salunkhe, D.K., Chavan, J.K., Adsule, R.N. and Kadam, S.S. (1992). World Oilseeds - Chemistry, Technology, and Utilization. Van Nostrand Reinhold, New York. ISBN 0-442-00112-6.{{cite book}}:  CS1 maint: multiple names: authors list (ลิงก์)
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
เครื่อง expeller ที่ใช้ในวิธี expeller pressing เพื่อสกัดน้ำมัน
ไทยลีก 2

สำหรับลีกระดับอื่น ๆ ดูที่ ไทยลีก (แก้ความกำกวม)
| --- | --- |

ก่อตั้ง: พ.ศ. 2540 (28 ปีก่อน)
ประเทศ:  ไทย
สมาพันธ์: เอเอฟซี
จำนวนทีม: 18 (ตั้งแต่ 2562)
ระดับในพีระมิด: 2
เลื่อนชั้นสู่: ไทยลีก
ตกชั้นสู่: ไทยลีก 3
ถ้วยระดับประเทศ: ไทยเอฟเอคัพ
ถ้วยระดับลีก: ไทยลีกคัพ
ถ้วยระดับนานาชาติ: เอเอฟซีแชมเปียนส์ลีก (ผ่านบอลถ้วย)
ทีมชนะเลิศปัจจุบัน: นครราชสีมา มาสด้า (สมัยที่ 2)  (ฤดูกาล 2566–67)
ชนะเลิศมากที่สุด: เพื่อนตำรวจ (4 สมัย)
เว็บไซต์: Thai League 2 (T2)
ปัจจุบัน: ฤดูกาล 2567–68
ไทยลีก 2 (อังกฤษ: Thai League 2; ชื่อย่อ T2) เป็นการแข่งขันฟุตบอลลีกอาชีพ ระดับที่สองใน ประเทศไทย ก่อตั้งในปี พ.ศ. 2540 ภายใต้การบริหารของ บริษัท ไทยลีก จำกัด มีสโมสรฟุตบอลที่เข้าร่วมการแข่งขันทั้งหมด 18 สโมสร ดำเนินการแข่งขัน ในช่วงระหว่างเดือนมีนาคมถึงตุลาคมของทุกปี โดยแต่ละสโมสรจะแข่งขันแบบพบกันหมด สองนัดเหย้าเยือนรวม 34 นัดต่อสโมสรต่อฤดูกาล รวมทั้งหมด 306 นัดต่อฤดูกาล
ประวัติ

ก่อนหน้าที่จะมีการจัดการแข่งขัน การแข่งขันฟุตบอลระดับสโมสรระดับสองของประเทศ คือ ฟุตบอลชิงถ้วยพระราชทานประเภท ข. (ถ้วยน้อย) ซึ่งจัดการแข่งขันตั้งแต่ปี พ.ศ. 2459 จนถึงปี พ.ศ. 2539 ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ ได้มีความคิดในการที่จะปรับปรุงระบบการแข่งขันฟุตบอลในประเทศ โดยเริ่มก่อตั้งฟุตบอลลีกสูงสุดขึ้น และมีปรับโครงสร้างลีก โดยได้มีการจัดการแข่งขันฟุตบอลลีกระดับที่สองแทน เพื่อรองรับสโมสรที่ตกชั้นจาก ไทยลีก ฤดูกาล 2539 และ สโมสรที่ขึ้นชั้นมาจาก ถ้วย ข. ฤดูกาล 2539 โดยแข่งขันระบบลีกแบบพบกันหมดสองนัด เหย้า-เยือน ซึ่งมีสโมสรเข้าร่วมการแข่งขันใน ฤดูกาลแรก 10 สโมสร โดยมีการเพลย์ออฟเลื่อนชั้น-ตกชั้น อีกด้วย
ประวัติ > การควบรวมลีก

โดยในปี พ.ศ. 2549 ได้มีการปรับเปลื่ยนระบบการแข่งขัน เพื่อให้สอดคล้องกับการรวมลีกในอนาคต จึงทำให้ ฤดูกาล 2549 เป็นฤดูกาลแรกที่ยกเลิกการเพลย์ออฟเลื่อนชั้น-ตกชั้น โดยจะให้สโมสรชนะเลิศและรองชนะเลิศของการแข่งขัน เลื่อนชั้นไปทำการแข่งขันใน ไทยลีก โดยอัตโนมัติ และสืบเนื่องจากการที่ สมาคมฟุตบอลแห่งประเทศไทย ในพระบรมราชูปถัมภ์ ได้จัดการแข่งขัน ไทยลีกดิวิชัน 2 ขึ้นมาเป็นลีกระดับสาม แทนที่ ฟุตบอลชิงถ้วยพระราชทานประเภท ข. ทำให้มีการเปลื่ยนแปลงคือให้สองทีมอันดับสุดท้ายของตาราง (อันดับที่ 11 และ 12) ตกชั้นไปทำการแข่งขันใน ดิวิชั่น 2 ฤดูกาล 2550
จนกระทั่งในปีถัดมา (พ.ศ. 2550) จึงมีการควบรวม โปรวินเชียลลีก โดยได้มีการจัดทำ บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทยฯ ซึ่งเป็นเอกสารข้อตกลงในการรวมลีกทั้งสองเข้าเป็นลีกเดียว โดยให้สิทธิ์สโมสรที่จบอันดับ 4-14 ในการแข่งขัน โปรลีก ฤดูกาล 2549 เข้าร่วมการแข่งขันในลีก โดยรวมกับ สโมสรที่จบอันดับ 3-10 ของ ฤดูกาล 2549 เป็น 24 สโมสร และปรับโครงสร้างลีกให้ลดจำนวนสโมสรที่ทำการแข่งขัน เหลือ 16 สโมสร ใน ฤดูกาล 2551
ประวัติ > การควบรวมลีก > การปรับโครงสร้างลีกสู่ลีกอาชีพ

ต่อมาในปี พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ เป็นผลให้สมาคมฯ ต้องดำเนินการจัดตั้งนิติบุคคลเพื่อบริหารลีกและจัดการแข่งขันแทนที่ สมาคมฟุตบอลแห่งประเทศไทยฯ โดยได้มีการจัดตั้ง บริษัท ไทยพรีเมียร์ลีก จำกัด ขึ้น ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ โดยใน ฤดูกาล 2554 สมาคมฯ ประกาศเพิ่มจำนวนสโมสรที่จะทำการแข่งขัน เป็น 18 สโมสรเป็นตันมาจนถึงปัจจุบัน
โครงสร้างของลีก > การเลื่อนชั้น

ในช่วงจัดการแข่งขันใหม่ๆ จนถึง ฤดูกาล 2548 การเลื่อนชั้นจะมีหลักเกณฑ์คือ สโมสรที่ชนะเลิศจะได้สิทธิ์เลื่อนชั้นไปทำการแข่งขันในไทยลีกโดยอัตโนมัติ และจะมีการเพลย์ออฟ เลื่อนชั้น-ตกชั้น ระหว่างสโมสรที่จบอันดับรองชนะเลิศ กับสโมสรอันดับที่ 11 ของไทยลีก (จนถึง ฤดูกาล 2543) ต่อมาใน ฤดูกาล 2545/46 มีการเปลี่ยนแปลง โดยให้สโมสรที่ชนะเลิศ และรองชนะเลิศเลื่อนชั้นโดยอัตโนมัติ และการเพลย์ออฟยังคงเดิม แต่ให้สิทธิ์สโมสรที่จบการแข่งขันด้วยอันดับที่ 3 จะต้องไปแข่งเพลย์ออฟ เลื่อนชั้น-ตกชั้น กับอันดับที่ 8 ของไทยลีกจนถึงฤดูกาล 2548
ใน ฤดูกาล 2563 ได้มีการปรับปรุงระเบียบการแข่งขันใหม่ ซึ่งได้นำระบบการเพลย์ออฟกลับมาใช้อีกครั้งกล่าวคือ ยังคงให้สโมสรชนะเลิศและรองชนะเลิศจะได้สิทธิ์เลื่อนชั้นไปทำการแข่งขันใน ไทยลีก โดยอัตโนมัติ แต่จะให้สโมสรที่จบการแข่งขันอันดับที่ 3 - 6 จะต้องมาทำการแข่งขันเพลย์ออฟเพื่อหาสโมสรชนะเลิศเพลย์ออฟเลื่อนชั้นขึ้นไปทำการแข่งขันในไทยลีก ซึ่งแตกต่างจากหลายฤดูกาลก่อนหน้าที่มีการเลื่อนชั้นทั้งหมด 3 สโมสร โดยใช้ตารางอันดับเมื่อจบการแข่งขัน (กล่าวคือ สโมสรชนะเลิศ รองชนะเลิศ และ สโมสรที่จบอันดับ 3 ในการแข่งขันได้เลื่อนชั้นโดยอัตโนมัติ)
โครงสร้างของลีก > การตกชั้น

สำหรับการตกชั้นไปเล่นใน ไทยเนชันนัลลีก ของสโมสรในลีกไทยลีก 2 นั้น ทีมอันดับ 16-18 จะต้องตกชั้นลงมาเล่นใน ไทยเนชันนัลลีก ในขณะเดียวกัน สโมสรชนะเลิศทั้งสายบน และ ล่างของประเทศ รวมไปถึงสโมสรชนะเลิศเพลย์ออฟ (สโมสรรองชนะเลิศของทั้งสองสาย) จะได้สิทธิ์เลื่อนชั้นมาทำการแข่งขันแทน
โดยในสองฤดูกาลแรกของการแข่งขัน ได้จัดให้สโมสรอันดับที่ 10 ตกชั้นโดยอัตโนมัติ และสโมสรอันดับที่ 9 จะต้องไปเพลย์ออฟ เลื่อนชั้น-ตกชั้น กับสโมสรรองชนะเลิศ ฟุตบอลชิงถ้วยพระราชทานประเภท ข. ของปีนั้นๆ และยกเลิกไปใน ฤดูกาล 2542
ต่อมาเมื่อมีการจัดการแข่งขัน ไทยลีกดิวิชัน 2 ขึ้นในปี พ.ศ. 2550 ทำให้มีการปรับกฎระเบียบ โดยสโมสรที่จบสองอันดับสุดท้ายของ ฤดูกาล 2549 ตกชั้นลงไปเล่นดิวิชั่น 2 
ต่อมาเมื่อมีการปรับโครงสร้างลีก โดยใน ฤดูกาล 2550 กำหนดให้สโมสรที่จบอันดับที่ 8-12 ของสาย A และ B ตกชั้นไปทำการแข่งขันดิวิชั่น 2 เพื่อปรับโครงสร้างลีกให้ได้ 16 ทีมใน ฤดูกาลถัดไป
สโมสรที่เข้าร่วมไทยลีก 2 (ฤดูกาล 2567–68)

เกษตรศาสตร์ เอฟซี
บางกอก เอฟซี
โปลิศ เทโร เอฟซี
class=notpageimage|
ที่ตั้งของสโมสรในการแข่งขันไทยลีก 2 ฤดูกาล 2567–68
class=notpageimage|
ที่ตั้งของสโมสรจากกรุงเทพมหานครและปริมณฑลในการแข่งขันไทยลีก 2 ฤดูกาล 2567–68
| สโมสร | ที่ตั้ง | สนามเหย้า | ความจุ | อันดับฤดูกาล 2566–67 |
| --- | --- | --- | --- | --- |
| เกษตรศาสตร์ เอฟซี | กรุงเทพมหานคร (จตุจักร) | สนามกีฬาอินทรีจันทรสถิตย์ | 3,275 | 16 |
| จันทบุรี เอฟซี | จันทบุรี | สนามกีฬาองค์การบริหารส่วนจังหวัดจันทบุรี | 5,000 | 12 |
| ชลบุรี เอฟซี | ชลบุรี | ชลบุรี ไดกิ้น สเตเดียม | 8,600 | 14 (ไทยลีก) |
| ชัยนาท ฮอร์นบิล | ชัยนาท | เขาพลองสเตเดียม | 8,625 | 14 |
| เชียงใหม่ ยูไนเต็ด | เชียงใหม่ | สนามกีฬาสมโภชเชียงใหม่ 700 ปี | 25,000 | 9 |
| ตราด เอฟซี | ตราด | สนามกีฬากลางจังหวัดตราด | 5,000 | 16 (ไทยลีก) |
| นครศรี ยูไนเต็ด | นครศรีธรรมราช | สนามกีฬาองค์การบริหารส่วนจังหวัดนครศรีธรรมราช (ชาติตระการโกศล) | 5,000 | 5 |
| บางกอก เอฟซี | กรุงเทพมหานคร (ทุ่งครุ)  | สนามกีฬาเฉลิมพระเกียรติ บางมด | 10,000 | 1 (ไทยลีก 3) |
| โปลิศ เทโร เอฟซี | กรุงเทพมหานคร (หลักสี่) | สนามบุณยะจินดา | 3,500 | 15 (ไทยลีก) |
| พลังกาญจน์ เอฟซี | กาญจนบุรี | สนามกีฬาจังหวัดกาญจนบุรี | 18,000 | 13 |
| พัทยา ยูไนเต็ด | ชลบุรี | สนามกีฬาหนองปรือ | 6,000 | 7 |
| แพร่ ยูไนเต็ด | แพร่ | ห้วยม้า สเตเดียม | 2,500 | 11 |
| มหาสารคาม เอสบีที เอฟซี | มหาสารคาม | สนามกีฬากลางจังหวัดมหาสารคาม | 3,500 | 3 (ไทยลีก 3) |
| ลำปาง เอฟซี | ลำปาง | สนามกีฬากลางจังหวัดลำปาง(หนองกระทิง) | 5,500 | 8 |
| ศรีสะเกษ ยูไนเต็ด | ศรีสะเกษ | สนามศรีนครลำดวน | 11,200 | 2 (ไทยลีก 3) |
| สุพรรณบุรี เอฟซี | สุพรรณบุรี | สนามกีฬากลางจังหวัดสุพรรณบุรี | 15,279 | 10 |
| อยุธยา ยูไนเต็ด | พระนครศรีอยุธยา | สนามกีฬาจังหวัดพระนครศรีอยุธยา​ | 6,000 | 6 |
ทำเนียบสโมสร > ชนะเลิศและเลื่อนชั้น > 2540 ถึง 2549

| # | ฤดูกาล | ชนะเลิศ | รองชนะเลิศ | สโมสรที่เลื่อนชั้น |
| --- | --- | --- | --- | --- |
| 1 | 2540 | ธนาคารกรุงไทย | โอสถสภา | ธนาคารกรุงไทย, โอสถสภา |
| 2 | 2541 | ธนาคารกรุงเทพฯ พาณิชย์การ | อัสสัมชัญ ศรีราชา-สันนิบาต สมุทรปราการ | ธนาคารกรุงเทพฯ พาณิชย์การ |
| 3 | 2542 | ตำรวจ | ราชนาวี | ตำรวจ, ราชนาวี |
| 4 | 2543 | พนักงานยาสูบ | กรุงเทพคริสเตียนวิทยาลัย | พนักงานยาสูบ |
| 5 | 2544/45 | กรุงเทพคริสเตียนวิทยาลัย | ธนาคารทหารไทย | กรุงเทพคริสเตียนวิทยาลัย |
| 6 | 2545/46 | มหาวิทยาลัยกรุงเทพ | ราชนาวี | มหาวิทยาลัยกรุงเทพ, ราชนาวี |
| 7 | 2547 | ทศท คอร์ปอเรชั่น | การไฟฟ้าส่วนภูมิภาค | ทศท คอร์ปอเรชั่น, การไฟฟ้าส่วนภูมิภาค |
| 8 | 2548 | ทหารบก | ไทยฮอนด้า | ทหารบก, ไทยฮอนด้า |
| 9 | 2549 | ตำรวจ | ราชนาวี | ตำรวจ, ราชนาวี |
ทำเนียบสโมสร > ชนะเลิศและเลื่อนชั้น > 2550 ถึง 2562

| # | ฤดูกาล | ชนะเลิศ | รองชนะเลิศ | อันดับสาม | สโมสรที่เลื่อนชั้น |
| --- | --- | --- | --- | --- | --- |
| 10 | 2550 | ศุลกากร | จุฬาฯ-สินธนา | โค้ก-บางพระ | ศุลกากร, จุฬาฯ-สินธนา, โค้ก-บางพระ, สมุทรสงคราม |
| 11 | 2551 | เมืองทองฯ ยูไนเต็ด | ศรีราชา-สันนิบาต | ราชนาวี | เมืองทองฯ ยูไนเต็ด, ศรีราชา-สันนิบาต, ราชนาวี |
| 12 | 2552 | เพื่อนตำรวจ | ทหารบก | ศรีสะเกษ เอฟซี | เพื่อนตำรวจ, ทหารบก, ศรีสะเกษ เอฟซี |
| 13 | 2553 | ศรีราชา เอฟซี | ขอนแก่น เอฟซี | เชียงราย ยูไนเต็ด | ศรีราชา เอฟซี, ขอนแก่น เอฟซี, เชียงราย ยูไนเต็ด |
| 14 | 2554 | บุรีรัมย์ เอฟซี | ชัยนาท เอฟซี | บีบีซียู | วัวชน ยูไนเต็ด, ชัยนาท เอฟซี, บีบีซียู |
| 15 | 2555 | ราชบุรี มิตรผล | สุพรรณบุรี เอฟซี | แบงค็อก ยูไนเต็ด | ราชบุรี มิตรผล, สุพรรณบุรี เอฟซี, แบงค็อก ยูไนเต็ด |
| 16 | 2556 | แอร์ฟอร์ซ ยูไนเต็ด | สิงห์ท่าเรือ | พีทีที ระยอง | แอร์ฟอร์ซ ยูไนเต็ด, สิงห์ท่าเรือ, พีทีที ระยอง |
| 17 | 2557 | นครราชสีมา มาสด้า | กัลฟ์ สระบุรี | ราชนาวี | นครราชสีมารางวัลา, กัลฟ์ สระบุรี, ราชนาวี |
| 18 | 2558 | เพื่อนตำรวจ | พัทยา ยูไนเต็ด | สุโขทัย เอฟซี | พัทยา ยูไนเต็ด, สุโขทัย เอฟซี, บีบีซียู เอฟซี |
| 19 | 2559 | ไทยฮอนด้า ลาดกระบัง | อุบล ยูเอ็มที ยูไนเต็ด | การท่าเรือ | ไทยฮอนด้า ลาดกระบัง, อุบล ยูเอ็มที ยูไนเต็ด, การท่าเรือ |
| 20 | 2560 | ชัยนาท ฮอร์นบิล | แอร์ฟอร์ซ เซ็นทรัล | พีที ประจวบ | ชัยนาท ฮอร์นบิล, แอร์ฟอร์ซ เซ็นทรัล, พีที ประจวบ |
| 21 | 2561 | พีทีที ระยอง | ตราด เอฟซี | เชียงใหม่ เอฟซี | พีทีที ระยอง, ตราด เอฟซี, เชียงใหม่ เอฟซี |
| 22 | 2562 | บีจี ปทุม ยูไนเต็ด | โปลิศ เทโร | ระยอง เอฟซี | บีจี ปทุม ยูไนเต็ด, โปลิศ เทโร, ระยอง เอฟซี |
ทำเนียบสโมสร > ชนะเลิศและเลื่อนชั้น > 2563 ถึง ปัจจุบัน

| # | ฤดูกาล | ชนะเลิศ | รองชนะเลิศ | สโมสรที่เข้ารอบเพลย์ออฟ | สโมสรที่เลื่อนชั้น |
| --- | --- | --- | --- | --- | --- |
| 23 | 2563–64 | หนองบัว พิชญ | เชียงใหม่ ยูไนเต็ด | นครปฐม ยูไนเต็ด, ขอนแก่น ยูไนเต็ด, แพร่ ยูไนเต็ด, ชัยนาท ฮอร์นบิล | หนองบัว พิชญ, เชียงใหม่ ยูไนเต็ด, ขอนแก่น ยูไนเต็ด |
| 24 | 2564–65 | ลำพูน วอร์ริเออร์ | สุโขทัย | ตราด, ลำปาง, ชัยนาท ฮอร์นบิล, แพร่ ยูไนเต็ด | ลำพูน วอร์ริเออร์, สุโขทัย, ลำปาง |
| 25 | 2565–66 | นครปฐม ยูไนเต็ด | ตราด | อุทัยธานี, คัสตอม ยูไนเต็ด, เชียงใหม่ ยูไนเต็ด, สุพรรณบุรี | นครปฐม ยูไนเต็ด, ตราด, อุทัยธานี |
| 26 | 2566–67 | นครราชสีมา มาสด้า | หนองบัว พิชญ | ระยอง, เชียงใหม่, นครศรีฯ ยูไนเต็ด, อยุธยา ยูไนเต็ด | นครราชสีมา มาสด้า, หนองบัว พิชญ, ระยอง |
รางวัล > ผู้ทำประตูสูงสุดของฤดูกาล

| ปี | ผู้เล่น | สโมสร | ประตู |
| --- | --- | --- | --- |
| 2566–67 |  เดย์วีซง เฟร์นังจิส | นครราชสีมา มาสด้า | 22 |
| 2565–66 |  รีการ์ดู ซังตุส | อุทัยธานี | 28 |
| 2564–65 |  ทาเลส ลิมา ครูซ | อุดรธานี (13 ประตู) ลำพูน วอร์ริเออร์ (9 ประตู) | 22 |
| 2563–64 |   เปาโล คอนราโด | ขอนแก่น ยูไนเต็ด | 25 |
| 2562 |  ติอาโก ชูลาปา | ระยอง | 19 |
| 2561 |  บารอส ทาเดลี | ตราด | 18 |
| 2560 |  ฌูนาตัน เฟร์ไรรา เรอิส | ม.เกษตรศาสตร์ | 25 |
| 2559 |  ฮริสติยาน คีรอฟสกี | ประจวบ | 17 |
| 2558 |  ฟีลีปี เฟร์ไรรา  ธนา ชะนะบุตร | สุโขทัย เพื่อนตำรวจ | 25 |
| 2557 |  บาโบ มาร์ค แลนดรี | อ่างทอง | 19 |
| 2556 |  เลอังดรู จี โอลีเวย์รา ดา ลุส | สิงห์ท่าเรือ | 24 |
| 2555 |  ลี ทัค | บางกอก | 23 |
| 2554 |  อดิศักดิ์ ศรีกำปัง  ภูวดล สุวรรณชาติ | ปตท.ระยอง ชัยนาท | 21 |
| 2553 |  ชัยณรงค์ ทาทอง | จุฬาฯ ยูไนเต็ด | 19 |
| 2552 |  วุฒิพงษ์ เกิดกุล | รัตนบัณฑิต | 27 |
| 2551 |  ทนงศักดิ์ พรมดาด  มุสซา ซิลลา | ราชวิถี สุพรรณบุรี | 18 |
| 2550 |  มานะ หลักชุม | สุราษฎร์ธานี | 12 |
| 2549 |  อานนท์ สังข์สระน้อย | เซ็นทรัล | 20 |
| 2548 |  อานนท์ สังข์สระน้อย | เซ็นทรัล | 16 |
| 2547 |  จักรพงษ์ สมบูรณ์ | ทหารบก | 14 |
| 2545/46 |  กฤษขจร วงษ์รัตนะ | การไฟฟ้าส่วนภูมิภาค | 15 |
| 2544/45 |  ชูชีพ ปุจฉาการณ์ | การไฟฟ้าส่วนภูมิภาค | 16 |
| 2543 |  พิพัฒน์ ต้นกันยา  ไชยา สอนไชยา  คาราแมน | ราชประชา กรุงเทพคริสเตียนวิทยาลัย พนักงานยาสูบ | 10 |
| 2542 |  ยอดชาย เดชเลย์ | ตำรวจ | 15 |
| 2541 |  ปุณณรัตน์ จงรักษ์ | ระยอง-ราชพฤกษ์ | 17 |
| 2540 |  เบลลี่ เย็บ | พนักงานยาสูบ | 18 |
รางวัล > ผู้เล่นยอดเยี่ยม

| ปี | ผู้เล่น | สโมสร |
| --- | --- | --- |
| 2566–67 |  เดย์วีซง เฟร์นังจิส | นครราชสีมา มาสด้า |
2565–66:
รางวัล > ผู้จัดการทีม/หัวหน้าผู้ฝึกสอนยอดเยี่ยม

| ปี | ผู้ฝึกสอน | สโมสร |
| --- | --- | --- |
| 2566–67 |  ธีระศักดิ์ โพธิ์อ้น | นครราชสีมา มาสด้า |
2565–66:
รางวัล > เงินรางวัลและถ้วยรางวัล > เงินรางวัล

สมาคมกีฬาฟุตบอลแห่งประเทศไทย ในพระบรมราชูปถัมภ์ และ บริษัท ไทยลีก จำกัด เป็นผู้สนับสนุนเงินรางวัล สำหรับสโมสรฟุตบอลซึ่งได้คะแนนรวม เมื่อสิ้นสุดฤดูกาลในอันดับต่างๆ ดังต่อไปนี้
| อันดับที่ | รางวัล |
| --- | --- |
อันดับที่ 1: 5,000,000 บาท
อันดับที่ 2: 3,000,000 บาท
อันดับที่ 3: 1,000,000 บาท
อันดับที่ 4: 500,000 บาท
อันดับที่ 5: 300,000 บาท
อันดับที่ 6: 100,000 บาท
อันดับที่ 7: 50,000 บาท

นอกจากนี้ ยังมีเงินบำรุงสโมสรที่เข้าร่วมแข่งขัน และโล่รางวัลสำหรับสโมสรที่มีมารยาทยอดเยี่ยม, ผู้จัดการทีม/หัวหน้าผู้ฝึกสอนยอดเยี่ยม, ผู้ทำประตูสูงสุด, นักฟุตบอลเยาวชนผู้มีผลงานโดดเด่น และผู้เล่นยอดเยี่ยมตำแหน่งต่างๆ คือผู้รักษาประตู, กองหลัง, กองกลาง, กองหน้า
รางวัล > เงินรางวัลและถ้วยรางวัล > ถ้วยรางวัลชนะเลิศ

ถ้วยรางวัลชนะเลิศ เป็นถ้วยเกียรติยศที่ทาง “สมาคมกีฬาฟุตบอลแห่งประเทศไทยฯ” และ “ฝ่ายจัดการแข่งขัน” จะมอบให้กับทีมชนะเลิศในวันแข่งขันนัดเหย้าที่เป็นนัดสุดท้ายของทีมชนะเลิศในแต่ละประเภท โดยมอบให้ครองเป็นเกียรตินาน 1 ปีและจะต้องส่งคืนให้กับ บริษัท ไทยลีก จำกัด ก่อนจบฤดูกาลของการแข่งขันปีถัดไปไม่น้อยกว่า 2 เดือน รวมทั้งจะต้องรับผิดชอบต่อการชำรุดหรือสูญหายของถ้วยรางวัลระหว่างที่ครอบครองอยู่ด้วย ทั้งนี้ “สมาคมกีฬาฟุตบอลแห่งประเทศไทยฯ” และ “ฝ่ายจัดการแข่งขัน” ขอสงวนสิทธิ์ในการเรียกคืนถ้วยรางวัลชนะเลิศได้ตลอดเวลา
แหล่งข้อมูลอื่น

เว็บไซต์อย่างเป็นทางการ เก็บถาวร 2017-03-02 ที่ เวย์แบ็กแมชชีน
Thai League 2 ทางเฟซบุ๊ก
League One Thailand ทางเฟซบุ๊ก
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
| ด ค กฟุตบอลลีกระดับสองของแต่ละประเทศโดยฟีฟ่า |
| --- | --- |
ยูฟ่า:  อีเอฟแอลแชมเปียนชิป1 ·  เซเรียบี ·  ซไวเทอบุนเดิสลีกา ·  เซกุนดาดิบิซิออน1 ·  ลีกเดอ ·  เอร์สเตอดีวีซี ·  ลีกาปูร์ตูกัลโดยช์ ·  ชาลเลนเจอร์โปรลีก ·  รัสเซียนฟุตบอลเนชันนัลลีก ·  ยูเครนเนียนเฟิสต์ลีก ·  ทีเอฟเอฟ เฟิสต์ลีก ·  แชลเลนจ์ลีก ·  ซไวเทอลีกา
เอเอฟซี:  เจลีก 2 ·  เคลีก 2 ·  ลีกวัน ·  ไทยลีก 21 ·  เนชันนัลพรีเมียร์ลีก2 ·  ไอ-ลีก
คอนคาแคฟ:  ยูเอสแอลแชมเปียนชิป2 ·  Ascenso MX
คอนเมบอล:  แซรีอีเบ ·  Primera B Nacional
โอเอฟซี:  NRFL Premier
ซีเอเอฟ:  อียิปต์เซคันส์ดิวิชัน ·  National First Division
อดีต:  โซเวียตเฟิสต์ลีก ·  อังกฤษ (ฟุตบอลลีกเฟิสต์ดิวิชัน · ฟุตบอลลีกเซคันด์ดิวิชัน) ·  เบลเจียนเซคันด์ดิวิชัน
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการเลื่อนชั้น/ตกชั้น
ตำนานเจ้าหญิงไม้ไผ่จากดวงจันทร์

ทาเกโตริ โนะ โอกินะ นำเจ้าหญิงคางูยะกลับบ้านไปให้ภรรยา วาดโดยโทซะ ฮิโรมิจิ ราว ค.ศ. 1600
ตำนานเจ้าหญิงไม้ไผ่จากดวงจันทร์ หรือ ทาเกโตริ โมโนงาตาริ (ญี่ปุ่น: 竹取物語; โรมาจิ: Taketori Monogatari; แปลว่า "ตำนานคนตัดไผ่") เป็น โมโนงาตาริ (ตำนาน) ประกอบด้วยองค์ประกอบของคติชาวบ้านญี่ปุ่นในช่วงคริสต์ศตวรรษที่ 9 หรือ 10 ในยุคเฮอัง ไม่ปรากฏชื่อผู้เขียน ตำนานเจ้าหญิงไม้ไผ่จากดวงจันทร์ เป็นหนึ่งในผลงานในรูปแบบโมโนงาตาริที่เก่าแก่ที่สุดเท่าที่บันทึกได้
เรื่องเล่าเรื่องของคางุยะฮิเมะ เจ้าหญิงจากพระจันทร์ที่ถูกค้นพบในปล้องไม้ไผ่เรืองแสง หลังจากที่เติบโตเป็นผู้หญิงขึ้น ความงามของเธอดึงดูดชายหนุ่ม 5 คน มาขออภิเษกสมรส เจ้าหญิงคางุยะปฏิเสธทั้ง 5 อย่างอ้อม ๆ ด้วยการให้ทำภารกิจที่เป็นไปไม่ได้ที่จะทำให้เสร็จ ภายหลังจักรพรรดิญี่ปุ่นหลงใหลในตัวเธอ ในตอนท้ายของตำนาน เจ้าหญิงคางุยะเปิดเผยว่าเธอมาจากสวรรค์และต้องกลับไปยังพระจันทร์ เรื่องเล่านี้ยังเป็นที่รู้จักในชื่อ ตำนานเจ้าหญิงคางุยะ หรือ คางุยะฮิเมะ โนะ โมโนงาตาริ (ญี่ปุ่น: かぐや姫の物語; โรมาจิ: Kaguya-hime no Monogatari) ตามชื่อของตัวละครเอก
พื้นหลัง

ตำนานเจ้าหญิงไม้ไผ่จากดวงจันทร์ นับได้ว่าเป็นผลงานโมโนงาตาริที่เก่าแก่ที่สุดที่ยังเหลือรอดอยู่ แม้วันประพันธ์ของตำนานนี้ไม่สามารถรู้ชัดได้ บทกวีในยามาโตะโมโนงาตาริ ผลงานที่พรรณาชีวิตในราชสำนักช่วงคริสต์ศควรรษที่ 10 อ้างถึงงานสังสรรค์ชมพระจันทร์ที่จัดขึ้นในพระราชวังใน ค.ศ. 909 การกล่าวถึงควันที่ล่องลอยขึ้นสู่ฟ้าจากภูเขาฟูจิในคำนานเจ้าหญิงคางูยะ เสนอว่าภูเขาไฟยังคุกรุ่นอยู่ ณ เวลาที่ประพันธ์ตำนานเรื่องนี้ โคกินวากาชูระบุว่า ภูเขาเลิกปล่อยควันไฟใน ค.ศ. 905 หลักฐานอื่น ๆ อธิบายว่ามีการประพันธ์ตำนานนี้ขึ้นระหว่าง ค.ศ. 871 ถึง ค.ศ. 881
ไม่ปรากฏชื่อผู้ประพันธ์ตำนานเจ้าหญิงไม้ไผ่จากดวงจันทร์ นักวิชาการเสนอผู้ประพันธ์หลายคน ได้แก่ มินาโมโตะ โนะ ชิตาโง (ค.ศ. 911–983) เจ้าอาวาสเฮ็นโจ สมาชิกตระกูลอิมเบะ นักการเมืองที่ขัดแย้งกับจักรพรรดิเท็มมู และนักกวีคันชิ คิ โนะ ฮาเซโอะ (ค.ศ. 842–912) นอกจากนี้ยังมีการโต้เถียงว่าตำนานนี้ประพันธ์โดยคนเพียงคนเดียวหรือหลายคนเป็นคณะ อีกทั้งยังโต้เถียงอีกว่าตำนานเขียนด้วยคัมบุง อักษรคานะญี่ปุ่น หรือแม้แต่กระทั่งอักษรจีน
แนวเรื่องของตำนานเจ้าหญิงไม้ไผ่จากดวงจันทร์ เป็นบันเทิงคดีแนววิทยาศาสตร์แบบดั้งเดิม (proto-science fiction) ในโครงเรื่องบางส่วนมีองค์ประกอบของบันเทิงคดีแนววิทยาศาสตร์อยู่ อาทิ การที่เจ้าหญิงคางูยะมาจากพระจันทร์ การที่สิ่งมีชีวิตนอกโลกได้รับการเลี้ยงดูโดยมนุษย์บนโลก และการที่เธอถูกพากลับไปยังพระจันทร์โดยครอบครัวสิ่งที่มีชีวิตนอกโลกจริง ภาพวาดต้นฉบับยังพรรณาให้เห็นถึงวัตถุทรงกลมบินได้คล้ายจานบิน ตำนานยังมีความคล้ายคลึงกับเรื่องเล่าซูเปอร์ฮีโรในปัจจุบัน โดยเฉพาะอย่างยิ่ง ซูเปอร์แมน